Fondita en 19909; Enretigita en 1997 





Anteo (Ĉinujo) 





frosto kaj malsato sieĝas hundeton. 


batas la terglobon sed ne homon ĝi. 


ĝin adoptas virineto. 
per sia lakto ĝin Ŝi nutras. 
ĝI Ŝin prenas por sia patrino. 


ili estas lango kaj dentaro. 


sub la ĉielo regas naturaj instinktoj. 


monto iĝas maro en sekundo. 
la dentoj de lupo 

kreskas el ĝia buŝo matura. 

ŝi al ĝi etendas la langon; 

per siaj dentoj ĝi Ŝin gratas 
por mildigi ŝian jukon. 

ĝI Ŝin trompis pretervole. 
dentojn ne pro dentoj, 

ili restas filo kaj patrino. 
okuloj karesas okulojn. 

ŝia sino la lupon hundigas. 
promenante kun ĝi sur la stratoj, 
ŝi ofte al ĝi babiladas: 

homoj estas lupoj nedenaskaj. 
la planto naskiĝas senarmila; 


ankaŭ la homo kiel la besto. 
N 
inter paradizo kaj infero 
vojo distranĉas lumon en pecetojn. 
laŭ la kurbo arboj iris 


sur la pinton for de polvo. 


pli da sarmentoj kaj arbustoj 


atendas venton en la nubo ambigua. 


CII lupo kaj vipino 

la erekta monto estas Impulso de ŝtono. 
deziroj de semoj trompis birdojn. 

la arboj neniam plu bezonas 

la kurson dancantan sur la kongestaĵo. 
nur homoj kun piedoj sen flugiloj 
ĝuas tiun vojon inter ĉio kaj nenio, 
kiun ili detruadas kaj tuj rekonstruas. 
la ombro de la birdogrupo 

fiksiĝas en la ŝvelaj sangovazoj . 
formikoj sekvas ja formikojn 
trapasante vivon kaj revivon. 


akvo tenta ĉiam estas ekscitiĝo de la homoj. 





Josip Pleadin (Kroatio) 


ME VUNLODORASONĜO 


Via haŭto odoras je vanilo, 
bonaroma frandaĵo mia! 

En via korpo fragila 

ondiĝas maro incita kaj magia. 
Du blankaj koraloj sur ĝia fundo 
en profundo sekreta kaŝitaj: 


vi kaj mi ... 


Ho, vivo mistera! 
Sur mola kuseno dormante 
vi kunspiras silente kun mi ... 


Ciunokte mi etendas manon 

kaj palpe serĉas tra mallumo. 

Kiel urtiko vundas min via foresto 

kaj restas surkusene 

nur mi, sola kaj veka ... 

Mi perdis vin! 

Ne, mi ne povas vin perdi 

ĉar MI neniam VIn ja posedis, 

karulino mia: 

vin kiu vivas nur en miaj sonĝoj 

kaj odoras je vanilo, 

vin kiun mi frandas en miaj revoj. 

Vi odorigis la tutan ĉambron 

kaj mi vekiĝas pro la intensa odoro. 
Sed vi malaperas haste kiel blanka anĝelo. 
Restas nur la kuseno odoranta je vanilo. 
Ho, vivo mistera! 


Ho, sonĝo perdita! 





Nova jaro komenciĝas 


Kaj deziroj Jam naskiĝas. 
Estas ja dilem' 

Ne deziri por si mem. 
Pensu pri aliaj, 


Geamikoj viaj. 


Ĉie sur la tero 
Kreskas la mizero. 
Multaj mizeruloj 
Malsataj senhejmuloj. 
Estos vi do pli feliĉa, 


Kun la helpo senkondiĉa. 
Por ĉiu terano 


Devas esti pano. 


Ce la nova jarkomenco, 

penseo 


Agu kun via esenco. 
Eble estas vi viktimo, 


De la malbona kutimo? 


Ĉesu trompi kaj blasfemi 
Antaŭ ĉio ĉesu fumi. 
Faru ĉiun tagon 


Unu bonan agon: 


Por kolego kaj najbaro, 
Pensu pri la amikaro, 


Pri bezono de malriĉa, 


Tiam estos vi feliĉa. 
Januaro 2011 





Rozo plej bela floreto 
kun ĉarma bonodoreto. 
Vi floras por plibeligi, 


la grizan tagon mildigi. 


Por juna kaj maljuna, 
por tago ĝoja kaj suna. 
Ĉiujn la same amante, 


dum ĉiuj tagoj florante. 


Se via eĉ dorno 
estas tre pikanta, 
via bela amo 


estas tre konstanta. 


Estu VI Iom amata, 
por la amiko konata. 
Eĉ se li ne tute glata, 
kiu estas akurata ? 


Donace al Rozo, decembre 2010 





Mori (Usono) 





Kiam mi rigardas 
en la okulojn de 
laborulo, 

Kiam mi rigardas 
en la okulojn de 
bonulo 

Kiam mi rigardas 
en la okulojn de 
senhejmuloj 
Kiam mi rigardas 
en la okulojn de 
malsatulo; 

Mi vidas 

stelon 

falintan 


el la ĉielo. 





Leieladonna (Meksikio) 


Karmesino 


Luno kaj suno 





arĝento kaj oro, 

lumo kaj ombro, 

varmo kaj frido 

dolĉa kaj amaro... 

la luno sin vestas skarlate 
kaj oranĝo 

kaj la suno de bronzoj, 
terakotoj, blankoj... 

la ĉielo kaj la maro 

estas skarlataj atestantoj 


en tiu ĉi sonĝo... kun la sencoj 


“ Kiam m rigardas 

je floro en haŭto... 

dum la brusto 
maltrankviliĝas forte 

la sango fluas 

kaj la rezono sin perdas. 
Kun la okuloj nebuliĝantaj, 
aperas mil steloj 

kiel art-fajraĵoj 

senĉese, 

Jam ne plu eblas vidi 
subite ĉion finas, 

ĈION paŝas... 


alvenas la kalmo... 





Roseha (Francujo) 


La Katino 


Blanka-griza koloro, 





Bela felo plej densa, 
Jen estis nia katino. 
—La okuloj similis 

Al smeraldaj juveloj. 
Ĝi havis la majestan 
Teniĝon de la gento 
Felisa. 

—Scivolema, petolanta, 
Kiel floko kirliĝanta, 
Ĝi ŝatis ludi kun korko 
Kaj diversaj lanbuloj. 
—Nur, kion ĝi deziris, 
Ĝi faris. 

Antaŭ ol akcepti 
Novulon en la hejmo, 
La zorgema muzelo 
Priflaris 

—Ĝi sin kaŝis, kutime, 
Sub la diversaj mebloj. 
Tuj kiam, ĝi aŭdis 
Apetitajn buletojn 

Falantajn en gamelon, 
Ĝi, rakete, eksaltis ! 
—Ĝi ne havis facilan 
Personan karakteron, 
Sed, subite alvenis 

Por peti karesetojn. 
Felise, ĝi ronronis 

Kun akcentoj de Tigro 
Bengala.. 

—Finfine, ĝi ekdormis, 
Brakumante la muzelon, 
La vosto volvita flanke. 
—Sed, 1am ĝi foriris 

Al Paradizo de Katoj. 
Kiel oni vidas lumon 

El la mortintaj steloj 

En ĉiel' 

Ŝajnas, ke felo malpeza 
Sin enŝovas sub la meblojn. 
Kaj, silente trembrilas 


La smeraldaj juveloj.... 





Paŭlo Silas (Brazilo) 


PRANOMARA ORDO 


Jen ĝi, sur tiu ĉi strata polvo: 





La forfluganta nigra rozo. 


Kaj kri', al kiu naskiĝis buŝo: 


La elkraĉanta vorta pluvo. 


Pro ni, pro nia prabesta sino, 


Jen sociala homa krimo. 


Jen tri: numer”! Sanktigitaj Dioj 


De nenombreblaj fiaj idoj. 

Ebri', prudent” el senkapa korpo, 


Duonfalanta viva morto. 


S1m1', kun samaj vivuloj kune: 


La sencerba homar” subsune. 


Al si, al propra stomako: frapo! 


La pugnobat' al monda stato. 





Historio de atomo 


(Eterneco de la Materio) 


Mi, atomo de roko, la granito. 
Mi, lafo de vulkan' kaj flor” serena, 
Parfum' subtila, nubo pluvoplena, 


Makul' en la pureco de l' senfino. 


Mi vagis en la kosmo... Kaj mi, aerŝtono, 
Transiris mondojn de esenco vapora, 
En multaj, estis l' arteri” plej valora, 


Eĉ formis mi la koron de estaj” malbona. 


Kun la Ter' naskiĝis mi; gas', kun ĝi, mi estis. 
Ceestis mi ĉe l' Komenco, kiu tempestis. 


Jen mi, nebulastro, sun', planedo nun. 


Dum cent mil jarcentoj mi iĝas, enkarniĝas. 
Aglo en la altoj kaj rampanta vermo, 
Tra kosmo superfluganta fora poleno. 


tradukis el la brazila portugala far 


Rodolfo Teofilo 

La virgulino sin kombas 
trans la kurten' en silento, 
ŝia harar' estas ora 


kaj la kombil' el arĝento. 


Nu jen vidu kiel trinkas 

la fiŝoj de l' rivero, 

Vidu kiel ili trinkas 

ĉar Dio iĝis bebo. 

Trinkas kaj trinkas la fiŝoj pli kaj pli, 
dum Dio, sur la pajlo, 


ridetas jam al ni. 


La virgulino lavadas 
kaj sternas ĉion sur lino, 
sorĉe la birdoj kantadas 


kaj kreskas lino sen fino. 


Nu jen vidu kiel trinkas 

la fiŝoj de l' rivero, 

Vidu kiel ili trinkas 

ĉar Dio iĝis bebo. 

Trinkas kaj trinkas la fiŝoj pli kaj pli, 
dum Dio, sur la pajlo, 


ridetas jam al ni. 


La virgulino preparas 
la vespermanĝon plej ĝoje, 
dum sur azeno revenas 


Sankta Jozefo survoje. 


Nu jen vidu kiel trinkas 

la fiŝoj de l' rivero, 

Vidu kiel ili trinkas 

ĉar Dio iĝis bebo. 

Trinkas kaj trinkas la fiŝoj pli kaj pli, 
dum Dio, sur la pajlo, 


ridetas Jam al ni. 


Originala titolo: Los peces en el rio 
(Villancico) 

penseo 


Aŭtoro: Nekonata. 





Tradukis 


Svena Dun (Hispanujo) 









az, 


Manuel Bandeira“ 

Eliras ŝvelkrope, 
El la duon-ombro, 
Por lumo, hophope, 


Da bufoj sennombro. 


Per ronko terura 
Blekas Bovo-buf': 
“Belsaltas ul' krura!” 
“Huful' ne” “Ve huf'!” 


Bufo Martelema, 
Parnasa bigoto, 
Diras: “Per bat” trema 


Ne “stos vers-ekzoto. 


Vidu, fajne, vere, 
Mi glutas hiatojn! 
Art ja! Kaj, rimsfere, 


Rifuzas rilatojn. 


Konsonantpied” 
Tritikas, ne lolas. 
Tia rimrimed”' 


Ĉe mi altrolas. 


Dum kvindek jaroj 
Regis normo, regu: 
Sen fu$” al reglaroj 


Etformo grandegu.” 


Pluu bufar-krio 
Kun plendoj skeptikaj: 
Jen, sen poezio, 


Artoj poetikaj... 


Blek” el Bovo-buf': 
“Saltu ul” kun huf'!” 


“Povas ne!” “Ve huf”!” 


Bufo Martelema 
Hastvoĉas, persista: 
“Fajnart' estas gema 


Labor” juvelista. 


Aŭ havaj' statuta. 
Ĉio ajn kun belo, 
AN-atributa, 


Pasu sub martelo”. 


Barel-bufoj geste 

(Kun kia bonsido...) 

Ronkas elinteste: 

“Vi!” “Do vi!” “Do!” “Vido!” 


For de ĉi kriado, 
Sub kia obskuro 
De ĉiel-arkado 


Nokta, sur plankduro 


Fia de abismo, 
Sen gloro, kaj en 
Via simemismo, 


Senkonsole jen 


Ĝemas vi, batrak”, 
En frida mizero, 
Sen ŝuoj, sen frak”, 
Kaj for de rivero... 


“ Manuel Bandeira estis granda stelo de moderna 

poezio brazila. Lia temata poemo, en la originala "Os 
Sapos" estis legita dum evento kiu iĝis marko en artoj 
kaj literaturo de la lando nome Modernarta Semajno, 
kaj kiu okazis en jaro 1922, en urbo San-Paŭlo. Li 
mem ne ĉeestis ĝin. Legon faris alia poeto, kaj dume 
estis tumulto ĉar kelkaj figuroj el parnasa skolo 
ĉeestis (iuj foriris de la salono...) Parnasa skolo estis 
precipe elita. La poemon li ĝuste en perfekta 
kvinsilaba formato kreis, kio kremis kadre de parnasa 


stilo. Li ĉesis vivi inter ni en jaro 1966. 


Tradukis 
Ŭel (Brazilo) 








JUHASZ GYULA“ (1883 - 1937) 


ĈU AMO? 


Ne scias mi kial, sed plezure 





Ja estas vin revi rave, pure, 
Ornubon krepuskan sur ĉielo 


Trans kiu heletas pala stelo. 


Ne scias mi kial, dolĉamaraj, 
Albrilas okuloj viaj karaj, 
Lastlasta radio al la tero 


Jam antaŭ ol mornas la vespero. 


Ne scias mi kiel, sed mi sentas, 
Ke belas la vivo, ree sencas. 
Karesas la koron vorto varta, 
Kiel la tombejon vento marta. 
Ne scias mi kial, sed plezure 
Dolĉa dolor” doloras velure. 
Vanaĵe eĉ, ĝi min ĉirkaŭvolvu, 


Se amo ĝi, do vi min absolvu! 

Neniam havis mi konstru-inklinon, 


Neniam logis min trezoro vanta, 
Deziroj miaj loĝas la senfinon, 
Kaj mia estas vi, printempo sankta. 
ze 
En iuj noktoj luno, ortelero, 
Proksimas tiel sur ĉiellazuro, 
Kaj tiel malproksimas la sufero - 
Ĝi flugis eble al ĉiela ĝuo. 
En olda vino tiom da memoroj 
Kaj tiom da forgeso vivas, ke jam ŝajnas 
Al mi, kun paca ĝojo, ke l' doloroj 
De mia viv” pasinta en ĝi fajnas. 
: 
Alsendis mia amatin' la keston, - 
La nokte nigra, nigra kest” tuĉita - 
En ĝi jazmenon velkan, la ateston 
De mia velka vivo jam fuŝita. 
ze 
Ĉasistoj povraj iun cervon ĉasis, 
Pelitaj same de la vivospronoj. 
La cervokuloj sangogutojn larmis, 
Sed ĝi feliĉas pli jam, ol la homoj! 
“hungara poeto 
Esperantigis 
Jozefo E. Nagy 
(Rumanujo) 








Vlurziik 


(France Gall) 


Fuĝu ni en malhejmeca l'mond' 





For de I'Sovelmaŝinoj bru' 
Konstruantaj, ĉu ? 


Mutiĝu la melankoli' 

Per la nia propra ritm', kaj nia ĝu'. 


Muzik”! 

Ja ni ĉiuj de nun ekkantu, 
Lasu nin ĉiu de ĝi kunporti, 
Ĉiu al l'alian premiĝu, 

Ĉiu la alian brakumu 


Palpe apude. 


Muzik ! 

Orkestroj ĉie nun ekludu, 
Memoroj ĉe ĉiu ekrevu, 

Ni lasu nian pensadon krozi, 
Lasu ke nia korp” miriĝu 


Palpe apude. 


Muzik”! 

Ni 'stas tro feblaj por mortigi, 
Ni ”stas tro solaj por malami, 
Tro da sufer” por da aldoni, 
Tro da nenio por interŜiri 


Unu alian. 


Muzik”! 

Demetu l'spadojn ĉe l'piedoj 
Resendu armeojn al hejmoj 

Ĵetu teren ŝildojn, prefere 
Klaku fingroj kaj frapu I piedoj. 
Ek! Du, tri, kvar ! 


Muzik' 
Milda, milda, milda, milda, milda muzik” 
Hmm! 


Milda, milda, milda, milda, milda muzik” 


Elfrancigis 
Roland Platteau (Francujo) 

Ĉineske 


Vejdo (Ĉinujo) 








—laŭ ĉineska skemo Wanghaichao“ 
blankaj flokoj 
dance flirtas 
el nebula ĉiel' 
en ventblovo 
sub svaga sun” 
kun tre rigora gel” 
sterniĝas sur ter” 
la tuk' arĝenta 
brile en hel' 

Jen ebena 


kaj bonorda sen ribel” 


la montoj en mantel' 
en opal-kolor” 

kaj kun ĉapel' 

pure palas 
travideblas 

arboj jen per ombrel' 
kun glacia bel' 

staras senparola 

kaj sen ŝancel” 


kia pejzaĝ' 


de neĝ-glacia fabel” 





“Wanghaichao (rigardo al martajdo): ĉina fiksforma 
poemo el du strofoj kun po ll versoj de 446, 446, 
5,54,47/6,54,446,5,54,47 silaboj, laŭ rimaranĝo xxa, 


xxa,a,xa,xa / a,xa,xxa,a,xa,xa (x = senrima) 


FEN Speklado a NeĜa pejzaĝo 


penseo 


Guozhu (Ĉinujo) 





—laŭ ĉinesko Yujia ao“ 
Danco sub nom' Lojala 
rito oficiala 
en tempo anormala, 
batala, 


fanatike morala. 


Mov/' laŭ takto cimbala, 

pas” laŭ ritmo timbala, 

en etoso fatala. 

Skandala 

rekordo speciala. 
2012-01-06 


PK Man Pona 
~A | 


1 
Lv 


[ ” L. 





“ Yujia'ao (Fiŝista fiero): ĉina fiksforma poemo el du 
strofoj po 5 versoj de 7,7,7,3,7, silaboj, kun kontinua 


rimo. 


Printempa trafika 


—laŭ ĉinesko Xiaomeihua“ 
Sufere,„/ mizere,„/ atendadi ekstere / 
kruele,„/ sardele,/ tranokti ofte subĉiele / 
kun revo por aĉeto / de vagona bileto/ 
revena/ matena/ post interpuŝiĝo homplena. / 
Problemo/ kun ĝemo/ fariĝas fokus-temo/ 
primare/ amare/ sensolva preskaŭ ĉiujare./ 
Promes' oficiala/ sonas mensog' skandala./ 
Kunsenta/ lamenta/ ploras mia kor' 

sentimenta. 
2012-01-13 

“ Xiaomeihua (eta umefloro): ĉina fiksforma poemo 


eldu strofoj po ll versoj de 3,3,7; 3,3,9; 7,7;3,3,9 


silaboj, laŭ rimaranĝo aaa bbb cc dad. 





—laŭ ĉinesko Siyuanren“ 


Jen fotoj pri printempa 
trafiko scena. 
Pasaĝeroj 

diverslokaj 


en trajn' homplena. 


Kun celo hejmrevena 
tra vojaĝ' ĝena. 
Legiĝas laco. 

Nin kortuŝas 


veo miena. 


2012-01-29 





penseo 


El Usono/ venas al mi jeno: 


Bildkarto de Cindy, /nin ridiga per 
/humur-pleno: 

Hundo sidas/ ĉe osto/ kvazaŭ ĉe festeno. 
mi rapide/ elfaras tekston/ kun refreno 


kaj ĉineskas/ laŭ mia kompreno. 





“Niannujiao (ĉarma kantistino): ĉina fiksforma 


poemo el du strofoj kun po Il versoj de 436, 
436,445,46 / 654,436,454,46 silaboj, laŭ rimaranĝo 


XXa, XXa,xxa,xa (x = senrima) 


Viktoro (Ĉinujo) 


e Siyuanren (Sopiro pri Fora Homo): ĉina fiksforma 


poemo el du strofoj po kvin versoj de 75, 445 /7,5,545 


silaboj respektive, laŭ rimaranĝo xa,xxa / a, a, xxa 


(x=senrima). 





—laŭ ĉinesko Niannujiao5 


Scivoleme/ atendas/ mi en fru-mateno 
kun konjekto:/ De kie/ okazos alveno 


de l' unua/ ret-poŝtaĵo/ kun nova beno? 





Nokta pluvo 


—laŭ ĉineska skemo Litingyan“ 


Pluvgutoj tiktakas 

tra la nokto tuta. 

Homoj dormas profunde 
en muziko guta. 

Mi sidas sola 


kaj aŭskultas muta. 


Jam en florĝardeno 
venas ŝanĝ' akuta. 
Petaloj falas teren 
pro pluvo disŝuta. 
Folioj verdas 


pli kun poz' saluta. 


“Litingyan (hirundo ĉe kiosko): ĉina fiksforma poemo 


el du strofoj kun po 6 versoj de 66, 76, 56 silaboj, laŭ 


rimaranĝo xa,xa,xa (x=senrima) 

—laŭ ĉineska skemo Dekses-Silabo“ 
neĝ' 
kovras arbojn sur monteĝ' 
blankbrile 


kiel nobla reĝ' 


el 
la ĉielo la mantel' 
ĵetiĝis 


Jen kun flirta bel' 


per 
blanka donac' al la ter' 


ornamas 


la neĝa leĝer' 





“Dekses-Silabo: ĉina fiksforma poemo el kvar versoj 


de 1, 7, 35 silaboj, laŭ rimaranĝo a,a,xa (x=senrima) 


Maupassant (1850-1893) 


LA PATRO 


Johano de Valnŭa estas amiko, kiun mi 





vizitas de tempo al tempo. Li loĝas en 
malgranda nobeldomo, ĉe riverbordo, meze de 
arbareto. Li izoliĝis tie, post vivinte en Parizo, 
vivon de frenezulo, dum dek kvin jaroj. Subite, 
li tediĝis de la plezuroj, la vespermanĝoj, la 
viroj, la virinoj, la ludkartoj, ĉio, kaj li venis 


loĝi en tiu bieno, kie li naskiĝis. 


penseo 


Ni estas du aŭ tri amikoj, kiuj travivas, de 
tempo al tempo, du aŭ tri semajnojn kun li. 
Certe ja, li estas ravegita revidi nin kiam ni 
alvenas, kaj kontentega sin retrovi sola kiam 
ni foriras. 

Do, la pasintan semajnon, mi Iris en lian 
hejmon, kaj li akceptis min plenbrake. Ni 
pasigis la horojn, jen kune, jen izole. Ĝenerale, 
li legis, kaj mi laboris dum la tago, kaj 
ĉiuvespere ni interbabiladis ĝis noktomezo. 

Do, lastan mardon, post sufoka tago, ni 
sidiĝis ambaŭ, ĉirkaŭ la naŭa vespere, 
rigardante flui la akvon de la rivereto kontraŭ 
niaj piedoj, kaj ni interŝanĝis tre svagajn 
ideojn pri la steloj, kiuj sin banis en la fluo, 
kaj ŝajnis naĝi antaŭ ni. Ni interŝanĝis tre 
svagajn, tre konfuzajn, tre mallongajn ideojn, 
ĉar niaj mensoj estas tre limigitaj, tre feblaj, 
tre senpotencaj. Persone mi kormoliĝis pri la 
suno, kiu mortiĝas en la Granda Ursino. Ni plu 
vidas tion nur la helaj noktoj, tiom ĝi paliĝis. 
Kiam la ĉielo estas 10om bruma, tiu agonianto 


malaperis. Ni pensis pri la estaĵoj, kiuj 


populumas tiujn mondojn, pri iliaj 
neimageblaj formoj, iliaj nesuspekteblaj 
kapabloj, iliaj nekonataj organoj, pri la 


animaloj, la plantoj, ĉiuj specioj, Ĉiuj regnoj, 
ĈIUJ esencoj, ĉiuj materialoj, kiujn la homa 
revo ne povas eĉ tuŝeti. 

Subite, voĉo kriis malproksime: 

— Sinjoro, sinjoro! 

Johano respondis: 

— Ĉi tie, Baptisto. 

Kaj kiam la domservisto trovis nin, li 
anoncis: 

— Estas la ciganino de Sinjoro. 

Mia amiko rideksplodis, tiu kiu estis tre 
malofta koncerne lin, poste li demandis: 

— Do hodiaŭ estas la 19an de julio, ĉu? 

— Sed jes, Sinjoro. 

— Bonege. Iru diri al ŝi, ke ŝi atendu min. 
Vespermanĝigu ŝin. Mi revenos post dek 
minutoj. 


Kiam la servisto malaperis, mia amiko 

ekprenis al mi la brakon, kaj diris: 

— Ni iru promeni malrapide, mi tuj 
rakontos al vi tiun historion. 

Antaŭ nun sep jaroj, dum la jaro kiam mi 
alvenis tie Ĉi, iun vesperon mi eliris promenadi 
en la arbaron. La vetero belis kiel hodiaŭ, kaj 
mi malgrandpaŝe marŝis sub la grandaj arboj, 
kontemplante la stelojn tra la folioj, spirante 
kaj trinkante plenpulme la freŝan ripozon de la 
nokto kaj la arbareto. 

Mi ĵus forlasis Parizon por ĉiam. Mi estis 
laca, laca, naŭzita pli ol mi scius diri pro Ĉiuj 
stultaĵoj, ĉiuj malnoblecoj, ĉiuj fiagoj, kiujn 
mi vidis, kaj al kiuj mi partoprenis dum dek 
kvin jaroj. 

Mi iris malproksime, tre malproksime, en 
tiun profundan arbareton, sekvante kavan 
vojon, kiu kondukas al la vilaĝo de Crouzille 
[Kruzil], je dek kvin kilometroj de ĉi tie. 

Subite Bok, mia hundo, granda 
San-Germana hundo, kiu neniam forlasis min, 
haltis kaj ekgrumblis. Mi kredis je la ĉeesto de 
vulpo, lupo aŭ apro, kaj mi antaŭeniris 
malrapide, sur la pintoj de la piedoj, por ne 
brui, sed abrupte mi aŭdis kriojn, plendajn, 
obtuzajn, korŝirajn, homajn kriojn. 

Certe ja, oni murdis iun en arbeta densejo, 
kaj mi ekkuris, premante en mia dekstra mano 
pezan marŝbastonon el kverko, veran klabon. 
Mi proksimiĝis al la ĝemadoj, kiuj nun fariĝis 
pli distingeblaj, sed strange obtuzaj. Oni estus 
kredinta, ke ili eligus el domo, eble el kabano 
de karbonisto. Bok, je tri paŝoj antaŭ mi, kuris, 
haltis, reiris, tre ekscitata, ĉiam grumblante. 
Subite alia hundo, dika nigra hundo, kun fajraj 
okuloj, baris al ni la vojon. Mi tre bone vidis 
ĝiajn blankajn dentegojn, kiuj ŝajnis flagreti 
en ĝia faŭko. 

Mi kuris al ĝi, levante mian marŝbastonon, 
sed jam Bok saltis sur ĝi, kaj la du bestoj sin 
disrulis surtere, kun la faŭkoj fermitaj sur la 
gorĝoj. Mi preterpasis, kaj preskaŭ puŝis 
ĉevalon, kiu estis kuŝanta sur la vojo. Dum, tre 


surprizita, mi haltis por ekzameni la beston, 

mi ekvidis antaŭ mi veturilon, aŭ pli ĝuste 
ruldomon, unu el tiuj domoj de ĉarlatanoj kaj 
bazaristoj, kiuj vojiras tra niaj kamparoj, de 
foiro al foiro. 

La krioj eligis el tiu rulhejmo, forlogaj, 
kontinuaj. Ĉar la pordo rigardis al la alia 
ekstremo, mi ĉirkaŭiris tiun veturilaĉon, kaj 
abrupte grimpis la tri lignajn ŝtupojn, preta 
sturmi la krimulon. 

Kion mi vidis ŝajnis al mi tiom stranga, ke 
unue mi nenion komprenis. Viro, surgenue, 
ŝajnis preĝi, dum en la lito, kiun enhavis tiu 
rulujaĉo, neidentigebla io, duonnuda estaĵo, 
kurbiĝanta, distordita, kies mi ne vidis la 
vizaĝon, moviĝadis, turniĝadis kaj hurladis. 

Estis akuŝanta virino. 

Tuj post kiam mi komprenis la specon de 
akcidento, kiu okazigis tiujn plendojn, mi 
konigis mian ĉeeston; tiam la viro, la 
frenezigata Marsejlano, petegis min, ke mi 
savu lin, ke mi savu ŝin, promesante al mi, per 
nenombreblaj paroloj, nekredeblan dankemon. 
Mi neniam vidis akuŝon, neniam helpis al ina 
estaĵo, virino, hundino aŭ katino, en tia 
cirkonstanco, kaj mi naive deklaris tion, dum 
kun konsterno mi rigardis tiun, kiu tiom 
laŭtege kruis en la lito. 

Poste, kiam mi retrovis mian memregon, 
mi demandis al la konsterna viro, kial li ne Iris 
ĝis la proksima vilaĝo. Sed lia ĉevalo, kiu estis 
falinta en vojsulko, devis rompi al si la 
gambon, kaj ne plu povis stariĝi. 

— Nu! mia bravulo, mi diris al li, nun ni 
estas du, ni tuj trenos vian edzinon ĝis mia 
hejmo. 

Sed la blekadoj de la hundoj, devigis nin 
eliri, kaj estis necese disigi ilin per bastonbatoj, 
riskante mortigi ilin. Poste, mi havis la 1deon 
Jungi ilin kun ni, unu dekstre, la alia 
maldekstre, en niaj gamboj, por ke ili helpu al 
ni. Post dek minutoj la jungilaro estis preta, 
kaj la veturilo malrapide ekvojiris, skuante sur 
la veturskuoj de la profundaj vojsulkoj la 


kompatindan virinon, kun la utero Sirita. 

Kia vojirado, mia kara! Ni iris anhelante, 
stertorante, ŝvitante, glitante kaj iafoje falante, 
dum niaj kompatindaj hundoj, en niaj gamboj, 
blovis kiel mil diabloj. 

Tri horoj estis necesaj, por ke ni atingu la 
kastelon. Kiam ni alvenis antaŭ la pordo, en la 
veturilo la krioj ĵus ĉesiĝis. La patrino kaj la 
infano bone fartis. 

Oni kuŝigis ilin en bonan liton, poste mi 
Jungigis mian kabrioleton, por ke oni Iru serĉi 
kuraciston, dum la Marsejlano, trankviliĝanta, 
konsoliĝanta, triumfanta, manĝis ĝis sufokiĝi, 
kaj ebriiĝis ĝis mortiĝi, por festi tiun feliĉan 
naskiĝon. 

Estis knabino. 

La paro kaj la infano restadis dum unu 
semajno hejme. La patrino, F-ilo Elmira, estis 
aŭguristino, kiu promesis al mi longdaŭran 
vivon, kaj nenombreblajn feliĉegojn. 

Post unu jaro, je la sama tago, ĉirkaŭ 
eknoktiĝo, la domservisto, kiu post momento 
alvokis min, iris al mi en la fumsalonon post la 
vespermanĝo, kaj diris al mi: "Estas la 
ciganino de la pasinta Jaro, kiu venas danki 
Sinjoron." 

Mi ordonis, ke oni enirigu ŝin, kaj mi 
restis konsternata, ekvidante apud ŝi grandan 
knabon, dikan kaj blondan, Nordan viron, kiu 
salutinte min, ekparolis, kiel ĉefo de la 
komunumo. Li eksciis mian bonaĵon rilate al 
F-ino Elmira, kaj li ne volis preterlasi tiun 
datrevenon, ne venante persone danki min, kaj 
esprimi la dankemon de lia komunumo. 

Mi regalis ilin per vespermanĝo en la 
kuirejo, kaj gastigis ilin por la nokto. La 
postan tagon ili foriris. 

Nu, la kompatinda virino revenis Ĉiujare, 
je la sama dato, kun la infano, belega 
knabineto, kaj ĉiufoje... nova sinjoro. Nur 
unufoje, Aŭvernjano, kiu bone "danĥis" al mi, 
reaperis du sinsekvajn jarojn. La malgranda 
knabino nomas ĉiujn paĉjo, kiel ni diras 
"sinjoro" en nia medio. 


Ni alvenis al la kastelo, kaj ni konfuze 

ekvidis; starantajn antaŭ la perono tri ombroj, 
kiuj atendis nin. 

La plej alta antaŭeniris kvar paŝoj, kaj kun 
granda saluto: 

— Sinjoro grafo, ni venas tiun tagon, scias 
vi, manifesti al vi nian dankemon... 

Li estis Belgo! 

Poste, la plej malgranda parolis, per tiu 
afekta kaj nenatura voĉo de la infanoj, kiam ili 
recitas ĝentilaĵon. 

Ludante la naivulojn, mi aparte parolis kun 
S-ino Elmira, kaj post kelkaj diraĵoj, mi 
demandis al ŝi: 

— Li estas la patro de la infano, ĉu? 

— Ho! ne Sinjoro. 

— La patro, li estas mortinta. 

— Ho! ne, Sinjoro. lafoje, ni ankoraŭ vidas 
nin reciproke. Li estas ĝendarmo 

— Ha! Pa! Tiam ne estas la Marsejlano, la 
unua, tiu kiu ĉeestis al la akuŝo! 

— Ho! ne, Sinjoro. Tiu ĉi estis 
malhonestulo, kiu ŝtelis ĉiujn miajn ŝparaĵojn. 

— Kaj la ĝendarmo, la vera patro, ĉu li 
konis sian infanon? 

— Ho! jes, Sinjoro, kaj eĉ li bone amas ŝin; 
sed li ne povas zorgi pri Ŝi, ĉar li havas aliajn 
mfanojn, kun lia edzino. 

Je la 26a de julio 1897. 


Elfrancigis 
Noel Lecomte 
(Franujo) 
o p DIO OO ON OO 90 


Eldonas Redakcio de Penseo 
Ĉefredaktoro: s-ro Yida Wei (Vejdo) 
Adreso: No.-3-2 de la 5-a etaĝdomo 
de No. 19, Wujiang St., Jiangbei Distrikto, 
Chongqing, 400020, Ĉinio 
Tel: (023) 67095890 (hejme) 
Retadreso: vejdo (C 163.com 
Ĉiujn kontribuaĵojn al la ĉefredaktoro. 


Por legi pasintajn numerojn de Penseo, vin 


turnu al www.elerno.cn/penlisto.htm aŭ 


http.//gazetejo.org/eo/penseo 
VC GO OO e ES 


—[196— 


